**ANEXA la Tema Concursului**

**„Amplasare parcaje supraetajate pe terenuri din domeniul public al Municipiului București: proiect PUD + SF + PT + DE – 6 amplasamente din Sectorul 2”**

**CRITERIILE APLICATE PENTRU STABILIREA PROIECTULUI CÂŞTIGĂTOR**

1. **Număr de mașini stocate/amplasament – 40 puncte**

Punctajul pentru factorul de evaluare “ Număr de mașini stocate/amplasament „ se acordă astfel:

a) pentru cel mai mare număr de mașini stocate/amplasament se acordă punctajul maxim alocat factorului de evaluare respectiv;

b) pentru alt număr de mașini stocate/amplasament decât cel prevăzut la lit. a) se acordă punctajul astfel:

Pn = ( număr de mașini n / număr de mașini max ) x punctajul maxim alocat

Numărul de mașini care se compară în vederea acordării punctajului sunt pentru fiecare amplasament în parte.

**2. Valoarea obiectivului/amplasament (parcaj supraetajat) – 30 puncte**

Punctajul pentru factorul de evaluare “ Valoarea obiectivului „ se acordă astfel:

a) pentru cea mai mică valoare se acordă punctajul maxim alocat factorului de evaluare respectiv;

b) pentru altă valoare decât cea prevăzută la lit. a) se acordă punctajul astfel:

Pn = ( valoare minimă / valoare n ) x punctajul maxim alocat

Valoarea obiectivului (parcaj supraetajat) care se compară în vederea acordării punctajului sunt pentru fiecare amplasament în parte.

**3. Valoare costuri anuale pe durata exploatării (parcaj supraetajat) – 15 puncte**

Valoarea costurilor anuale pe durata exploatării se estimeaza de către ofertant prin prezentarea unui calcul ce va avea în vedere cheltuielile de personal, costurile generate de asigurarea utilităților, lucrări de întreținere și service.

Punctajul pentru factorul de evaluare “ Valoare costuri anuale „ se acordă astfel:

a) pentru cea mai mică valoare se acordă punctajul maxim alocat factorului de evaluare respectiv;

b) pentru altă valoare decât cea prevăzută la lit. a) se acordă punctajul astfel:

Pn = ( valoare minimă / valoare n ) x punctajul maxim alocat

Valoarea costurilor anuale ( parcaj supraetajat ) care se compară în vederea acordării punctajului sunt pentru fiecare amplasament în parte.

1. **Durata de execuție a obiectivului/amplasament – 10 puncte**

Pentru evitarea prezentarii unor termene nerezonabile se estimeaza durata minima de executie a lucrarilor la minim 75 zile.

Durata de execuție a obiectivului se estimeaza de către ofertant prin prezentarea unui grafic de execuție a lucrărilor ( parcaj supraetajat ).

Punctajul pentru factorul de evaluare “Durata de execuţie a obiectivului“ se acordă astfel:

1. pentru durata minimă de execuţie dintre cele prezentate prin oferte sau egala cu durata minima ( 75 zile) se acordă punctajul maxim alocat factorului de evaluare respectiv;
2. pentru o durată de execuţie mai mare decât cea prevăzută la lit.a) se acordă punctajul astfel:

Pn = ( durată minimă / durată n ) x punctajul maxim alocat

1. **Timp de preluare şi garare autovehicule - în orele de vârf, respectiv dimineața între orele 6-9 și seara între orele 17-20 – 5 puncte**

Timpul de stocare și preluare/amplasament se estimeaza de către ofertant prin prezentarea unui calcul ce va avea în vedere viteza de deplasare, timpi de așteptare și distanțele necesar a fi parcurse între intrarea și ieșirea din parcaj.

Punctajul pentru factorul de evaluare “Timpul de stocare și preluare a autovehiculelor„ se acordă astfel:

a) pentru cel mai scăzut timp de stocare și preluare se acordă punctajul maxim alocat factorului de evaluare respectiv;

b) pentru alt timp de stocare și preluare decât cel prevăzut la lit. a) se acordă punctajul astfel:

Pn = ( timp minim / timp n ) x punctajul maxim alocat

Timpii care se compară în vederea acordării punctajului sunt pentru fiecare amplasament în parte.

Se va prezenta un deviz estimativ al lucrărilor.

Concurenţii vor argumenta costurile si beneficiile soluţiei propuse.